Diari Oficial de la Generalitat Valenciana


Sumari del DOGV 2988, del 09-05-1997 (1997/945)

Bases per a la provisió d'una plaça de policia local, per mobilitat.
--------------------------------------------------------------------

### Dades del document

Número de DOGV
:   2988

Data del DOGV
:   09-05-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/945


Data del document
:   12-03-1997

Organisme emissor
:   Ajuntament de la Nucia

Tipus de document
:   Anunci

Descriptors 

:   * Nucia, la
    * policia
    * administració local
    * concurs administratiu

Ajuntament de la Nucia. Bases per a la provisió d'una plaça de policia local, poer mobilitat.  
Bases que han de regir la convocatòria de les proves selectives per a la provisió en propietat d'una plaça de policia local, vacant en la plantilla de funcionaris d'aquest Ajuntament, oferida en torn de mobilitat mitjançant concurs de mèrits.  
Primera. Objecte  
Aquestes bases tenen com a objecte establir les normes que han de regir el procés de selecció per a la provisió en propietat d'una plaça de policia local (guàrdia), escala d'administració especial, subescala de serveis especials, classe policia local i els seus auxiliars, grup D, segons el nivell de titulació de l'article 25 de la Llei 30/1984, de 2 d'agost, la provisió de la qual es fa per torn de mobilitat i s'ofereix mitjançant concurs de mèrits.  
Aquesta plaça està vacant en la plantilla d'aquesta corporació i s'inclou en l'oferta d'ocupació pública d'aquest Ajuntament de l'exercici 1996.  
En el cas que no siga coberta la plaça mitjançant aquest sistema, s'inclourà, sense més acord, el nombre de places convocades per aquest Ajuntament a través del sistema d'oposició lliure.  
Segona. Requisits de les persones aspirants  
2.1 Per a poder participar en aquest concurs caldrà complir els requisits següents, referits al dia de finalització del termini d'admissió de sol·licituds:  
a) Ser funcionari de carrera, integrat en la subescala de serveis especials, policia local, de qualsevol dels municipis de la Comunitat Valenciana, amb plaça de la categoria que es convoca, i estar en servei actiu en el lloc de policia local.  
b) Haver restat, almenys, dos anys en el lloc de treball des del qual es concursa.  
c) Que no falten més de 10 anys per a complir l'edat de jubilació forçosa.  
d) No patir cap malaltia ni defecte físic que impedisquen el normal exercici de les funcions pròpies de l'escala i categoria. Per a això, les persones aspirants han d'adjuntar a la instància el reconeixement mèdic, expedit per un facultatiu competent, on haurà de fer constar expressament, que el reconeixement s'ha efectuat d'acord amb l'annex I de l'Ordre de 5 de desembre de 1994, de la Conselleria d'Administració Pública (DOGV núm. 2.413, de 23 de desembre de 1994), que estableix el quadre següent d'exclusions mèdiques:  
1. Obesitat o primesa manifesta que dificulten o incapaciten per a l'exercici del lloc de treball:  
2. Ull i visió:  
2.1 Agudesa visual amb o sense correcció del 75% de la taula de mesurament.  
2.2 Hemianòpsia completa i absoluta.  
3. Oïda i audició:  
Agudesa auditiva que supose una pèrdua entre 3.000 i 4.000 hertzs a 35 decibels o de 6.000 hertzs a 45 decibels.  
4. Aparell locomotor:   
Qualsevol patologia òssia d'extremitats que produïsca retraccions o limitacions de causa muscular o articular.  
5. Aparell cardiovascular:  
Hipertensió arterial mal controlada, no havent de sobrepassar les xifres en repòs i amb repetició de 170 mmHg en pressió sistòlica i els 95 mmHg en pressió diastòlica.   
Varices ulceroses. Tromboflebitis. Insuficiències cardíaques. Hipertròfia ventricular esquerra descompensada. Infart de repetició.   
6. Aparell respiratori:   
La broncopatia crònica obstructiva. El pneumotòrax espontani (en més d'una ocasió).  
7. Sistema nerviós.   
Epilèpsia, alcoholisme i toxicomanies.  
8. Pell i fàneres:  
Cicatrius que produïsquen limitacions funcionals.  
9. Altres processos patològics:  
Malalties immunològiques sistèmiques.  
Intoxicacions cròniques.  
Hemopaties greus.  
e) No estar suspés en ferm ni inhabilitat per a l'exercici de funcions públiques.  
f) Posseir els permisos de conduir vehicles de totes les classes A i B.  
g) Qualsevol altre requisit que s'establisca per a la promoció interna dels funcionaris de la policia local en les disposicions legals vigents.  
g) No haver sigut separat en virtut d'expedient disciplinari del servei de qualsevol de les administracions públiques.  
2.2 Tots els requisits han de complir-se l'últim dia del termini de presentació de sol·licituds i mantenir-se durant tot el procés selectiu. En aquest sentit, podran efectuar-se'n les comprovacions oportunes fins a arribar a la presa de possessió.  
Tercera. Sol·licituds  
Les persones que desitgen participar en el concurs de mèrits convocats hauran de sol·licitar-ho amb els models d'instàncies que facilitarà aquest Ajuntament, dirigides a l'Alcaldia de l'Ajuntament de la Nucia, o en la forma establida en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en les quals han de manifestar que compleixen totes les condicions o requisits exigits en la base segona, referides a la data d'expiració del termini assenyalat per a l'admissió d'instàncies, i que es comprometen a jurar o prometre en consciència i pel seu honor complir fidelment les obligacions del càrrec amb lleialtat al rei, i servar i fer servar la Constitució com a norma fonamental de l'estat.  
Les bases de la convocatòria es publicaran en el Diari Oficial de la Generalitat Valenciana.  
El termini de presentació de sol·licituds serà de 20 dies naturals comptadors a partir de l'endemà al de l'última convocatòria publicada en el Diari Oficial de la Generalitat Valenciana o de la publicació de l'extracte d'aquesta convocatòria en el Boletín Oficial del Estado.  
En aquest extracte s'anunciarà que en el Butlletí Oficial de la Província d'Alacant es publicarà la resolució per la qual s'aprove la llista d'admesos i exclosos i els anuncis successius que comporte.  
Les instàncies es presentaran en hores hàbils, al Registre General de l'Ajuntament o en la forma determinada en la Llei de Procediment Administratiu Comú.  
Quarta. Admissió de persones aspirants  
Una vegada haja finalitzat el termini de presentació d'instàncies, l'Alcaldia-Presidència dictarà una resolució, en el termini màxim d'un mes, per què es declare aprovada la llista provisional de persones aspirants admeses i excloses.  
En aquesta resolució, que es publicarà en el Butlletí Oficial de la Província i en el tauler d'anuncis, constaran el nom i cognoms de les persones aspirants admeses i excloses i, si pertoca, el motiu de la no-admissió. Contra aquesta resolució es podrà presentar una reclamació en el termini de 15 dies hàbils. Si s'hi presenten reclamacions, seran acceptades o rebutjades en la resolució per què s'aprove la llista definitiva, que es publicarà, així mateix, als llocs indicats per a la llista provisional.  
En el mateix acte administratiu s'indicaran, a més, la composició del tribunal, lloc, hora i data de constitució d'aquest per a valorar els mèrits. Tot això sense perjudici del que disposa la Llei de Règim Jurídic de les Administracions Públiques i del Procediment Administratiu Comú en l'article 71, pel que fa a l'esmena i millora de mancances.  
Si, en qualsevol moment del procés selectiu, el tribunal s'assabenta que alguna de les persones aspirants no posseeix la totalitat dels requisits exigits en aquestes bases, després de la prèvia audiència a la persona interessada, es proposarà la seua exclusió a l'alcalde, i se li indicaran les inexactituds o falsedats formulades per la persona aspirant en la sol·licitud d'admissió a la prova selectiva respectiva i als efectes que pertoquen.  
Cinquena. Tribunal qualificador  
Composició  
El tribunal qualificador serà designat per una resolució de l'Alcaldia en el seu moment, i estarà integrat per:  
President: el de la corporació o regidor en qui delegue.  
Secretari: el secretari de la corporació o un funcionari d'aquesta en qui delegue, que actuarà a més com a vocal.  
Vocals:  
- Un representant del professorat oficial designat per l'Institut Valencià de Seguretat Pública.  
- Un representant de l'administració del Consell de la Generalitat Valenciana, designat per la Direcció General d'Administració Local.  
- El cap del cos de la policia local de la corporació i, si no n'hi ha, un funcionari de la corporació d'igual o superior categoria designat pels representants dels treballadors.  
- El regidor delegat del servei.  
- Dos representants dels treballadors designats pels delegats de Personal.  
- Un representant del sindicat UGT.  
- Un representant del sindicat CCOO.  
La designació dels membres dels tribunal inclourà la dels suplents respectius.  
A excepció del president, tots els membres del tribunal hauran de posseir una titulació igual o superior a l'exigida en la convocatòria.  
El tribunal podrà disposar la incorporació als seus treballs d'assessors especialistes designats per l'Alcaldia, per a la formulació qualificació de les proves d'aptitud medicointel·lectual, físiques i valencià, que col·laboraran amb el tribunal i tindran veu però no vot. El seu nomenament haurà de fer-se públic junt amb el del tribunal.  
Quan es trobe en els membres del tribunal alguna de les circumstàncies establides en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, s'abstindran d'intervenir-hi i notificaran aquesta circumstància a l'Alcaldia-Presidència; així mateix, les persones aspirants podran recusar-los en la forma que disposa l'article 29 de l'esmentada llei.   
El tribunal no podrà constituir-se ni actuar sense l'assistència de més de la meitat dels seus integrants, titulars o suplents indistintament, llevat del president i el secretari, i estarà facultat per a l'adequada interpretació de les bases de la convocatòria.  
Contra les actuacions del tribunal, les persones interessades hi poden interposar un recurs ordinari davant l'Alcaldia-Presidència, en el termini d'un mes comptador des que aquestes es van fer públiques, d'acord amb l'article 114 de la Llei 30/1992, de 26 de novembre.  
Els membres del tribunal i també els possibles assessors especialistes percebran les indemnitzacions que per raons del servei estiguen establides en el Reial Decret 236/1988, de 4 de març, en les quanties establides per la Resolució d'11 de febrer de 1991, o en la disposició aplicable en el moment de la realització de les proves selectives.  
A aquests efectes, el tribunal tindrà la categoria quarta.  
La data, hora i lloc de constitució del tribunal per a la composició d'aquest, junt amb la llista d'admesos i exclosos, es publicaran en el Butlletí Oficial de la Província, després de l'anunci de la convocatòria en el Boletín Oficial del Estado.  
Sisena. Inici i desenvolupament del procés selectiu  
Concurs de mèrits  
La valoració de mèrits s'efectuarà d'acord amb el barem següent:  
6.1 Titulació acadèmica  
Fins a un màxim de 15 punts.  
Es valoraran les titulacions acadèmiques acreditades pels concursants que siguen superiors a les que se'ls van exigir per a accedir a l'escala i categoria a la qual pertanguen, conforme a l'escala següent:  
a) grup A:  
Doctor: 8 punts.  
Llicenciat: 6 punts.  
b) Grup B:  
Diplomat universitari o equivalent: 5 punts.  
c) Grup C: Batxillerat, Formació Professional de segon grau, accés a la universitat per a majors de 25 anys o equivalent: 3 punts.  
Altres titulacions:  
Diplomat Superior Criminologia: 4 punts.  
Títol de Criminologia (3 anys): 3 punts.  
No es valoraran com a mèrit aquelles titulacions que figuren com a requisit per a la provisió del lloc de treball, ni aquelles que siguen imprescindibles per a la consecució d'altres de nivell superior. En la puntuació d'accés a la universitat sols se'n computarà una.  
6.2 Grau personal  
S'adjudicarà un màxim de 3 punts per la possessió d'un determinat grau personal consolidat dins de la carrera administrativa, de la manera següent:  
a) Per posseir un grau personal superior al nivell del lloc sol·licitat: 3 punts.   
b) Per posseir un grau personal igual al nivell del lloc sol·licitat: 2 punts.   
c) Per posseir un grau personal inferior al nivell del lloc sol·licitat: 1 punt.   
6.3 Antiguitat  
Fins a un màxim de 20 punts:  
- Per cada any d'antiguitat en la mateixa escala i categoria de la policia local o superior: 1,50 punts.  
6.4 Altres mèrits  
Fins a un màxim de 15 punts.   
Coneixement del valencià acreditat amb certificat oficial de la Junta Qualificadora de Coneixements del Valencià.  
- Coneixements orals: 0,75 punts.   
- Certificat de grau elemental: 1,25 punts.   
- Certificat de grau mitjà: 2,25 punts.   
- Certificat de grau superior: 3,00 punts.  
Coneixement d'un o mes idiomes acreditats documentalment, mitjançant el certificat estés per un centre oficialment reconegut: 2 punts per cadascun.   
6.5 Cursos  
Per la realització de cursos organitzats pel Ministeri de l'Interior, l'Institut Valencià de Seguretat Pública o organismes anàlegs o en escoles de policia de les corporacions locals i reconegudes per l'Institut Valencià de Seguretat Pública, ajustats al barem següent:  
Fins a un màxim de 50 punts.  
 Diploma Certificat Certif. aprof.  
Nombre d'hores d'assisténcia d'aprofitam. excel.lent  
De 20 a 50 h 0,5 1 2  
De 51 a 100 h 1 2 4  
De 101 a 150 h 2 3 6  
De 151 a 200 h 3 4 8  
De 201 a 250 h 4 5 10  
Més de 250 h 5 7 14  
Quan es tracte de cursets de duració inferior a la mínima indicada, la puntuació d'aquests estarà determinada per la suma del còmput d'hores i/o assistència d'aquests. En el cas d'haver impartit hores com a professor en els cursos, es puntuaran amb el barem corresponent al certificat d'aprofitament.  
Els cursos bàsics de formació inicial i els cursos de capacitació no seran objecte de puntuació.  
Els cursos de dispensa en un grau del requisit de titulació es puntuaran com a cursos amb certificat d'aprofitament excel·lent segons els casos; no seran puntuables si ja van ser tinguts en compte a l'efecte de titulació acadèmica per a promoció interna.  
6.6 Així mateix, es valoraran els coneixements en administració i gestió de recursos humans, i informàtica. Igualment, es valoraran el coneixement d'altres idiomes no valorats anteriorment, alhora que títols de Socorrista Aquàtic, Primers Auxilis, Curs de Submarinisme, Arts Marcials, Defensa Personal, degudament acreditats i lliurement apreciats pel tribunal qualificador. Publicacions, conferències, seminaris, felicitacions, etcètera. La puntuació màxima total d'aquest apartat no podrà superar els 4 punts.  
6.7 Demèrits:  
Es restarà la puntuació següent.  
Per tenir incoat l'expedient disciplinari per:  
- Falta lleu: 2,0 punts.  
- Falta greu: 9,0 punts.  
- Falta molt greu: 15,0 punts.  
6.8. Entrevista personal  
Es realitzarà davant el tribunal qualificador, i es valorarà fins un màxim de 10 punts, amb el contingut i puntuació que s'assenyala:  
A) Coneixements del terme municipal, llista de carrers, organització i administració municipal i altres de particular interés per a la policia local de l'ajuntament convocant: 3 punts.  
B) Valoració i comprovació de l'aptitud, eficàcia, iniciativa i experiència professional del concursant en activitats anteriors: fins a un màxim d'1 punt.   
No seran citades per a efectuar l'entrevista aquelles persones aspirants, la puntuació de les quals, sumant els mèrits amb el màxim possible de l'entrevista, no arribe com a mínim als 8 punts.  
L'ordre d'intervenció de les persones aspirants serà l'alfabètic, i començarà per la persona aspirant, el primer cognom de la qual comence per la lletra insaculada, d'acord amb el resultat del sorteig públic que es realitzarà davant el secretari municipal, amb la prèvia publicitat del dia que s'assenyale a aquest efecte.  
Setena. Relació d'aprovats, presentació de documents i nomenaments  
Acabada la qualificació de les persones aspirants, el tribunal publicarà la llista d'aprovats per ordre de puntuació, el nombre dels quals no podrà ultrapassar el de places convocades, i elevarà a l'Alcaldia-Presidència la seua proposta de nomenament en favor del concursant que obtinga major puntuació, i que tindrà el caràcter de provisional.  
L'ordre de prioritat per a l'adjudicació de la plaça convocada estarà donat per la major puntuació total obtinguda en vista dels mèrits al·legats. En cas d'empat, es recorrerà, per a dirimir-lo a la major puntuació dels cursos realitzats. En el cas que persistisca l'empat, es recorrerà a la data de naixement, adjudicant-se la plaça al sol·licitant de major edat.  
El concursant proposat ha de presentar a la secretaria de la corporació, en el termini de 20 dies naturals comptadors des de l'endemà de la publicació de la llista d'aprovats, els documents que acrediten els requisits exigits en aquestes bases.  
La falta de presentació de la documentació dins del termini establit, llevat dels casos de força major o quan de la presentació dels documents es desprenga l'incompliment dels requisits de la convocatòria o supòsits de falsedat en la declaració, comportarà la invalidesa de les actuacions de la persona aspirant. En aquest sentit, suposarà la nul·litat subsegüent dels actes del tribunal en relació amb la persona aspirant i la impossibilitat d'efectuar-ne el nomenament, sense perjudici d'altres responsabilitats a què puga estar sotmesa.  
En aquest cas, la proposta es considerarà feta en favor de l'aspirant següent que, ordenat d'acord amb la puntuació obtinguda, haja superat la totalitat de les proves selectives d'aquest concurs de mèrits i càpiga en el nombre de places convocades com a conseqüència de l'esmentada anul·lació.  
Una vegada aprovada la proposta per l'Alcaldia-Presidència, el concursant nomenat haurà de prendre'n possessió en el termini de 30 dies hàbils, comptadors des de l'endemà de la notificació del nomenament. Si no en pren possessió en el termini assenyalat, sense una causa justifica, quedaran anul·lades les seues actuacions.  
Les persones que, sense causa justificada, no prenguen possessió dins el termini assenyalat, perdran tots els drets derivats de la superació de les prove selectives i del subsegüent nomenament conferit.  
En l'acte de presa de possessió, el funcionari nomenat haurà de prestar jurament o promesa, d'acord amb la fórmula prevista en el article 31.c del Decret Legislatiu de 20 de març de 1991, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, i en el Reial Decret 707/1979, de 5 d'abril.  
Vuitena. Incidències  
El tribunal queda facultat per a resoldre els dubtes que es presenten i prendre els acords necessaris per al bon ordre de l'oposició, en tot el que no preveuen aquestes bases.  
Novena. Impugnació i revocació de la convocatòria  
Contra aquestes bases que esgoten la via administrativa, s'hi podrà interposar un recurs contenciós administratiu, en el termini de dos mesos comptador des de l'endemà de la seua publicació en el Boletín Oficial del Estado, i serà imprescindible la comunicació prèvia a l'òrgan que va dictar l'acte impugnat.  
En qualsevol moment, sempre abans de la presentació de les sol·licituds per les persones aspirants, el Ple de l'Ajuntament podrà modificar o deixar sense efecte la convocatòria mitjançant l'adopció de l'acord corresponent, que serà publicat en la forma establida en la base següent.  
En els supòsits restants, per a l'anul·lació o la revisió d'ofici dels acords aprovadors de les convocatòries, caldrà ajustar-se al que estableixen els articles 102 al 106 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Deu. Publicitat de la convocatòria  
D'acord amb l'article 6.2 del Reial Decret 896/1991, de 7 de juny, caldrà publicar en el Boletín Oficial del Estado un anunci d'aquestes convocatòries, que contindrà: denominació de l'escala, subescala i classe per a l'ingrés de les quals es convoquen les proves selectives; corporació que les convoca; classe i nombre de places, amb indicació de les que es reserven, si pertoca, a promoció interna, així com les que es reserven per a persones amb discapacitats; data i nombre del butlletí o diari oficial on s'hagen publicat les bases i la convocatòria.  
Aquestes bases estan a disposició de les persones interessades a les dependències municipals.  
Onze. Incompatibilitats i legislació aplicable  
La persona aspirant proposada quedarà subjecta, si pertoca, al compliment de les prescripcions establides en la Llei 53/1984, de 26 de desembre, sobre incompatibilitats del personal al servei de les administracions públiques, i la resta de normativa aplicable.  
En tot allò que no disposen aquestes bases, caldrà ajustar-se a la Llei 30/1984, de 2 d'agost, de Mesures per a la Reforma de l'Administració Pública; Llei 7/1985, de 2 d'abril; Llei 2/1990, de 4 d'abril, de la Generalitat Valenciana; Decret 152/1991, de 29 d'agost, de la Generalitat Valenciana; l'Ordre de 9 de setembre de 1991, pel qual des desplega; i l'Ordre de 5 de desembre de 1994, de la Conselleria d'Administració Pública, i la resta de disposicions aplicables i concordants.  
La Nucia, 12 de març de 1997.- L'alcalde-president: Jaime Francisco Cano Llorens.